pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-วธ. เผยชุมชนคุณธรรมฯ พลังบวร-บ้าน-วัด-โรงเรียน พร้อมจับมือ ก.มหาดไทย-จังหวัด-องค์กรปกครองส่วนท้องถิ่นทั่วประเทศ ร่วมทำหน้ากากอนามัย ป้องกันการระบาดโควิด-19 [กระทรวงวัฒนธรรม]
วันจันทร์ที่ 23 มีนาคม 2563
วธ. เผยชุมชนคุณธรรมฯ พลังบวร-บ้าน-วัด-โรงเรียน พร้อมจับมือ ก.มหาดไทย-จังหวัด-องค์กรปกครองส่วนท้องถิ่นทั่วประเทศ ร่วมทําหน้ากากอนามัย ป้องกันการระบาดโควิด-19 [กระทรวงวัฒนธรรม]
วธ. เผยชุมชนคุณธรรมฯ พลังบวร-บ้าน-วัด-โรงเรียน พร้อมจับมือ ก.มหาดไทย-จังหวัด-องค์กรปกครองส่วนท้องถิ่นทั่วประเทศ ร่วมทําหน้ากากอนามัย ป้องกันการระบาดเชื้อไวรัสโควิด-19
วธ. เผยชุมชนคุณธรรมฯ พลังบวร-บ้าน-วัด-โรงเรียน พร้อมจับมือ ก.มหาดไทย-จังหวัด-องค์กรปกครองส่วนท้องถิ่นทั่วประเทศ ร่วมทําหน้ากากอนามัย ป้องกันการระบาดเชื้อไวรัสโควิด-19
นายอิทธิพล คุณปลื้ม รัฐมนตรีว่าการกระทรวงวัฒนธรรม (รมว.วธ) เปิดเผยว่า จากการที่คณะรัฐมนตรี มอบหมายให้กระทรวงมหาดไทย (มท.) จัดทําหน้ากากอนามัยแบบผ้าเพื่อสวมใส่ป้องกันการระบาดไวรัสโควิด-19 โดยให้องค์กรปกครองส่วนท้องถิ่นผลิต 50 ล้านชิ้นนั้น ในส่วนของกระทรวงวัฒนธรรม (วธ.) ซึ่งเป็นหน่วยงานหลักที่ดําเนินการขับเคลื่อนความเข้มแข็งของ “บวร” โดยนําหลักการ “บวร : บ้าน วัด โรงเรียน” ไปขับเคลื่อนและดําเนินกิจกรรมต่างๆ ให้เป็นแหล่งปลูกฝัง บ่มเพาะ และเผยแพร่องค์ความรู้ที่มีประโยชน์ รวมทั้งให้เป็นแหล่งกระจายข้อมูลข่าวสารที่ถูกต้องเกี่ยวกับการดําเนินนโยบายต่างๆ ของรัฐบาล และข่าวสารเหตุการณ์บ้านเมืองที่สําคัญเร่งด่วน เพื่อให้ประชาชนเข้าใจ และเข้าถึงโครงการต่างๆ ได้อย่างรวดเร็ว ทั่วถึงและเท่าเทียมกัน โดยได้มอบหมายให้สํานักงานวัฒนธรรมจังหวัดสํารวจความพร้อมประชาชนในชุมชนคุณธรรมน้อมนําหลักปรัชญาของเศรษฐกิจพอเพียงขับเคลื่อนด้วยพลังบวรที่มีอยู่ 22,400 แห่งทั่วประเทศ ซึ่งมีการวมกลุ่มของชาวบ้าน แม่บ้าน ที่มีวัตถุดิบผ้าท้องถิ่น ผ้าที่เป็นสินค้าวัฒนธรรมไทย (CPOT) ตลอดจนผ้าจากองค์กรปกครองส่วนท้องถิ่น ร่วมกันจัดทําหน้ากากอนามัยกับทางจังหวัด องค์กรปกครองท้องถิ่นทุกพื้นที่ทั่วประเทศ เพื่อผลิตให้สามารถรองรับการใช้งานให้ทันสถานการณ์การป้องกันการระบาดของไวรัสโควิด-19 อีกทั้งยังเป็นการช่วยแก้ปัญหาหน้ากากอนามัยไม่เพียงพอต่อความต้องการ และยังเป็นการประหยัดค่าใช้จ่ายของประชาชน
นายอิทธิพล กล่าวว่า ทั้งนี้ กระทรวงวัฒนธรรมได้รับรายงานจากวัฒนธรรมจังหวัดว่า มีจํานวนชุมชนฯ ที่ผลิตหน้ากากแบบผ้า จํานวน 2,372 ชุมชน ผลิตหน้ากากแบบผ้าแล้ว จํานวน 339,045 ชิ้น และคาดว่าจะสามารถผลิตได้กว่า 5 ล้านชิ้น ซึ่งเมื่อดําเนินการแล้วเสร็จจะนําไปมอบให้กับหน่วยงาน สถานศึกษา กลุ่มคนที่ต้องปฏิบัติงานภายใต้ความเสี่ยงและประชาชนทั่วไป นอกจากนี้ ยังได้ประชาสัมพันธ์ข้อมูล ข่าวสารเกี่ยวกับโรคไวรัสโควิด-19 ผ่านเครือข่ายชุมชนคุณธรรมน้อมนําหลักปรัชญาของเศรษฐกิจพอเพียงขับเคลื่อนด้วยพลังบวร ทางช่องทางสื่อต่างๆ แก่ประชาชนอย่างเข้มข้นและต่อเนื่องตามที่กระทรวงสาธารณสุขขอความร่วมมือ เช่น คําแนะนําการป้องกันควบคุมโรคสําหรับผู้เดินทางไป-กลับจากพื้นที่การระบาด นักศึกษา และสถานศึกษาที่มีกลุ่มผู้เดินทางกลับจากพื้นที่การระบาด ความรับผิดชอบต่อสังคม วิธีการทําหน้ากากอนามัยใช้เอง เพื่อให้ข้อมูลที่ถูกต้อง ทันเวลา ลดความตระหนก และสร้างความตระหนักให้แก่ประชาชนในพื้นที่ต่างๆ ด้วย
------------------------
รัฐบาลไทย-ข่าวทำเนียบรัฐบาล-บีโอไอสำรวจเส้นทางเชื่อม 3 ประเทศ หนุนเอสเอ็มอีไทยขยายลู่ทางโอกาสการลงทุน
วันอังคารที่ 31 กรกฎาคม 2561
บีโอไอสํารวจเส้นทางเชื่อม 3 ประเทศ หนุนเอสเอ็มอีไทยขยายลู่ทางโอกาสการลงทุน
บีโอไอขอนแก่น จัดคณะเอสเอ็มอีไทย บุกเส้นทางลงทุน สปป.ลาว เล็งใช้เส้นทางระเบียงเศรษฐกิจหลวงพระบาง-อินโดจีน-เมาะลําไย เชื่อมจังหวัดภาคเหนือตอนล่าง  มุ่งกระจายสินค้า การลงทุน 3 ประเทศ ทั้งไทย-ลาว-เมียนมา
นายอิสระ อมรกิจบํารุง ผู้อํานวยการศูนย์เศรษฐกิจการลงทุนภาคที่ 3 (บีโอไอขอนแก่น) เปิดเผยว่า  บีโอไอขอนแก่นร่วมกับสํานักพัฒนาปัจจัยสนับสนุนการลงทุนจัดกิจกรรม “เพิ่มศักยภาพและสร้างเครือข่ายผู้ประกอบการไทย เส้นทางกรุงเทพฯ-หลวงพระบาง” ระหว่างวันที่ 31 กรกฎาคม ถึง 2 สิงหาคม 2561 นี้ โดยนําคณะผู้ประกอบการขนาดกลางและขนาดย่อม (เอสเอ็มอี) ของไทยในกลุ่มอุตสาหกรรมเกษตรแปรรูป และอาหารสัตว์ ผลิตภัณฑ์พลาสติก และเครื่องสําอางของภาคกลางและภาคตะวันออกเฉียงเหนือ รวมกว่า 30 บริษัท เดินทางไปสร้างเครือข่ายการค้าการลงทุนร่วมกับผู้ประกอบการในแขวงหลวงพระบาง สาธารณรัฐประชาธิปไตยประชาชนลาว (สปป.ลาว)
กิจกรรมสําคัญเอสเอ็มอีไทย จะได้พบกับหอการค้าแขวงหลวงพระบางเพื่อหารือเกี่ยวกับการค้าการลงทุนโดยเฉพาะโอกาสการลงทุนในอุตสาหกรรมท่องเที่ยว ซึ่งเป็นสาขาที่เอสเอ็มอีไทยมีศักยภาพ รวมทั้งจะได้ติดตามความคืบหน้าโครงการระเบียงเศรษฐกิจหลวงพระบาง-อินโดจีน-เมาะลําไย (Luangprabang-Indochina-Mawlamyine Economic Corridor: LIMEC) ซึ่งเป็นความร่วมมือของไทย-ลาว-เมียนมา จากแขวงหลวงพระบางและแขวงไซยบุรี สู่กลุ่มจังหวัดภาคเหนือตอนล่าง 1 ของไทย ได้แก่ พิษณุโลก อุตรดิตถ์ เพชรบูรณ์ สุโขทัย ต่อไปยังรัฐกะเหรี่ยงและรัฐมอญ ของประเทศเมียนมา เพื่อเชื่อมโยงเส้นทางขนส่งสินค้าและการลงทุนและสร้างความเข้มแข็งทางเศรษฐกิจให้กับ 3 ประเทศในอนาคต
นอกจากนี้บีโอไอยังจะจัดกิจกรรมสร้างเครือข่ายธุรกิจระหว่างเอสเอ็มอีของไทยและ สปป.ลาว ในกลุ่มอุตสาหกรรมท่องเที่ยวและธุรกิจต่อเนื่อง รวมทั้งเยี่ยมชมเขตเศรษฐกิจพิเศษแห่งใหม่ในแขวงหลวงพระบางซึ่งเป็นเขตเศรษฐกิจพิเศษลําดับที่ 13 ของ สปป.ลาว
“ปัจจุบันผู้ประกอบการไทยให้ความสนใจออกไปลงทุนในต่างประเทศมากขึ้น เพื่อขยายโอกาสทางธุรกิจและมองหาลู่ทางเปิดตลาดการลงทุนใหม่ ๆ ซึ่งบีโอไอเป็นอีกหน่วยงานหนึ่งที่มีส่วนช่วยสนับสนุนโดยเฉพาะการนําผู้ประกอบการเอสเอ็มอีเดินทางไปศึกษาพื้นที่ที่มีศักยภาพ ซึ่งพบว่าเส้นทาง LIMEC จะเป็นอีกหนึ่งโอกาสที่จะยกระดับให้ผู้ประกอบการสามารถเชื่อมโยงทางด้านการค้า การลงทุน และการบริการในทุกมิติ” นายอิสระกล่าว
สําหรับหลวงพระบางเป็นพื้นที่ตอนเหนือของ สปป.ลาว ซึ่งเป็นศูนย์กลางการคมนาคมขนส่ง การศึกษา การประกอบธุรกิจ และเป็นพื้นที่อุตสาหกรรมการท่องเที่ยวและธุรกิจต่อเนื่องต่าง ๆ ที่มีศักยภาพและโอกาสในการลงทุนสูง
++++++++++++++++++++++++++++++++
รัฐบาลไทย-ข่าวทำเนียบรัฐบาล-ควรทำความสะอาดถุงผ้าใส่ของเพื่อกำจัดเชื้อโรคหรือไม่ ??
วันเสาร์ที่ 9 พฤษภาคม 2563
ควรทําความสะอาดถุงผ้าใส่ของเพื่อกําจัดเชื้อโรคหรือไม่ ??
ควรทําความสะอาดถุงผ้า เพื่อกําจัดเชื้อโรคหรือไม่ ??
Q : ควรทําความสะอาดถุงผ้าใส่ของเพื่อกําจัดเชื้อโรคหรือไม่ ??
A : ถุงผ้าที่ใช้อยู่ในชีวิตประจําวันมีความเป็นไปได้ที่จะมีเชื้อไวรัสโควิด-19 ติดอยู่ ดังนั้นจึงจําเป็นที่จะต้องทําความสะอาดถุงผ้าเพื่อป้องกันโรค โดยการซักด้วยผงซักฟอก น้ําสบู่ และตากแดดให้แห้งอยู่เสมอ
รัฐบาลไทย-ข่าวทำเนียบรัฐบาล-‘หม่อมเต่า’ ห่วงใย นายจ้าง ลูกจ้าง ธุรกิจท่องเที่ยวบริการเชียงใหม่จากผลกระทบโควิด - 19
วันศุกร์ที่ 27 มีนาคม 2563
‘หม่อมเต่า’ ห่วงใย นายจ้าง ลูกจ้าง ธุรกิจท่องเที่ยวบริการเชียงใหม่จากผลกระทบโควิด - 19
​          รัฐมนตรีว่าการกระทรวงแรงงาน ห่วงใย นายจ้าง ลูกจ้าง ธุรกิจท่องเที่ยวบริการเชียงใหม่ จากผลกระทบโควิด – 19 มอบหมายให้ ผู้ช่วยรัฐมนตรีประจํากระทรวงแรงงาน ประชุมทางไกล (Video Conference) ร่วมกับผู้ประกอบการในพื้นที่ รับฟังสภาพปัญหาความเดือดร้อน
เมื่อวันที่ 27 มีนาคม 2563 ดร.ดวงฤทธิ์ เบญจาธิกุล ชัยรุ่งเรือง ผู้ช่วยรัฐมนตรีประจํากระทรวงแรงงาน เป็นประธานการประชุมทางไกล (Video Conference) เพื่อหารือร่วมกับผู้ประกอบการจังหวัดเชียงใหม่ ประกอบด้วย ประธานหอการค้า ผู้ประกอบการโรงแรม นายกสมาคมร้านอาหาร นายกสมาคมการโรงแรม มัคคุเทศก์ การท่องเที่ยว สมาคมรถตู้ และผู้แทนฝ่ายทรัพยากรบุคคลที่เกี่ยวข้อง เป็นต้น ณ ห้องประชุมแสงสิงแก้ว ชั้น 5 อาคารกระทรวงแรงงาน โดยมี นางเธียรรัตน์ นะวะมะวัฒน์ รองปลัดกระทรวงแรงงาน และผู้บริหารระดับสูงเข้าร่วมในครั้งนี้ด้วย โดยจากการหารือร่วมกัน ผู้ประกอบการจังหวัดเชียงใหม่ที่ได้รับผลกระทบทําให้ภาคการท่องเที่ยวและโรมแรมซบเซาลงจากการแพร่ระบาดของเชื้อไวรัสโควิด - 19 โดยผู้ประกอบการส่วนใหญ่ได้ขอให้กระทรวงแรงงานเข้าไปช่วยเหลือในด้านการหาตําแหน่งงานว่างให้ลูกจ้างที่ได้รับผลกระทบ การฝึกอาชีพ โดยเฉพาะการฝึกอบรมด้านช่างของผู้ประกอบการขนส่ง และการฝึกอบรมด้านภาษาจีน ภาษาเกาหลีและภาษารัสเซียให้แก่มัคคุเทศก์ นอกจากนี้ยังต้องการฝึกอบรมด้านประวัติศาสตร์ รวมทั้งอาชีพขับรถตู้ รถแท็กซี่ ควรให้มีการพัฒนาทักษะหรือปลูกจิตสํานึกให้มีการบริการที่ดีแก่นักท่องเที่ยว รวมถึงต้องการให้วิชาชีพมัคคุเทศก์มีระบบประกันสังคมตามมาตรา 33 หรือมาตรา 39 อีกด้วย
ผู้ช่วยรัฐมนตรีประจํากระทรวงแรงงาน กล่าวถึงมาตรการของกระทรวงแรงงานในการเยียวยาช่วยเหลือตามที่ผู้ประกอบการจังหวัดเชียงใหม่ได้ขอความช่วยเหลือ โดยได้มอบหมายให้หน่วยงานในสังกัดกระทรวงแรงงานเข้าไปช่วยเหลือตามภารกิจ อาทิ กรมการจัดหางานได้เตรียมตําแหน่งงานพาร์ทไทม์จังหวัดเชียงใหม่จํานวน 529 ตําแหน่ง จํานวน 13 บริษัท เพื่อให้ลูกจ้างได้ทํางานรายชั่วโมง และเป็นการลดค่าใช้จ่ายให้แก่นายจ้างสถานประกอบการ กรมพัฒนาฝีมือแรงงาน โดยสถาบันพัฒนาฝีมือแรงงาน 19 เชียงใหม่ และสํานักงานพัฒนาฝีมือแรงงานจังหวัดลําพูน จัดหลักสูตรฝึกอบรมไม่ว่าจะเป็น Up – skill หรือ Re - skill เช่น ฝึกทักษะด้านภาษา จิตบริการ เป็นต้น สํานักงานประกันสังคม กําลังแก้ไขกฎหมายเพื่อเพิ่มสิทธิประโยชน์ให้กับผู้ประกันตนตามมาตรา 40 ที่ประกอบอาชีพอิสระ ได้มีสวัสดิการกรณีเจ็บป่วย กรณีทุพลภาพ หรือกรณีต้องพักรักษาตัวที่โรงพยาบาล กรณีเสียชีวิต กรณีชราภาพมีเงินก้อนให้ รวมทั้งการให้การสงเคราะห์บุตร เป็นต้น และกรมสวัสดิการและคุ้มคุ้มครองแรงงาน เข้าไปให้คําแนะนําสร้างความเข้าใจที่ดีระหว่างนายจ้างกับลูกจ้างตามระบบแรงงานสัมพันธ์
แก่ผู้ประกอบการในพื้นที่อีกด้วย
ทั้งนี้ สามารถติดต่อสอบถามรายละเอียดเพิ่มเติมได้ที่หน่วยงานในสังกัดกระทรวงแรงงานในพื้นที่ หรือโทรสายด่วนกระทรวงแรงงาน 1506
รัฐบาลไทย-ข่าวทำเนียบรัฐบาล-NBN บริษัทโครงข่ายบรอดแบนด์แห่งชาติ Part 2
วันพุธที่ 18 เมษายน 2561
NBN บริษัทโครงข่ายบรอดแบนด์แห่งชาติ Part 2
NBN บริษัทโครงข่ายบรอดแบนด์แห่งชาติ Part 2
รัฐบาลไทย-ข่าวทำเนียบรัฐบาล-นายกรัฐมนตรีและภริยา พร้อมคณะรัฐมนตรีและคู่สมรสเยี่ยมชมงาน “อุ่นไอรัก คลายความหนาว”
วันพฤหัสบดีที่ 15 กุมภาพันธ์ 2561
นายกรัฐมนตรีและภริยา พร้อมคณะรัฐมนตรีและคู่สมรสเยี่ยมชมงาน “อุ่นไอรัก คลายความหนาว”
นายกรัฐมนตรีและภริยา พร้อมคณะรัฐมนตรีและคู่สมรสเยี่ยมชมงาน “อุ่นไอรัก คลายความหนาว”
วันนี้ (14 กุมภาพันธ์ 2561) เวลา 17.00 น. ณ พระลานพระราชวังดุสิต พลเอก ประยุทธ์ จันทร์โอชา นายกรัฐมนตรี และรองศาสตราจารย์ นราพร จันทร์โอชา ภริยา พร้อมด้วยคณะรัฐมนตรีและคู่สมรสเยี่ยมชมงาน “อุ่นไอรัก คลายความหนาว” โดยทุกคนต่างแต่งกายชุดไทยย้อนยุคอย่างสวยงาม
เมื่อเดินทางไปถึงบริเวณงานนายกรัฐมนตรีและภริยา พร้อมคณะรัฐมนตรีและคู่สมรสถวายราชสักการะพระบรมราชานุสรณ์พระบาทสมเด็จพระจุลจอมเกล้าเจ้าอยู่หัว จากนั้นร่วมถ่ายภาพเป็นที่ระลึกบริเวณเรือสุพรรณหงส์จําลอง
ต่อจากนั้น นายกรัฐมนตรีและภริยา พร้อมคณะรัฐมนตรีและคู่สมรสเยี่ยมชมงานโซนที่ 1 นิทรรศการ “สยามประชารําฦก” ซึ่งเป็นการนําเสนอพระราชประวัติและพระราชกรณียกิจรัชกาลที่ 5 และรัชกาลที่ 9 จากนั้นเยี่ยมชมงานโซนที่ 3 ร้านอาหารและร้านค้าภายใต้แนวคิด “ใต้ร่มพระบรมโพธิสมภาร สืบสานชุมชนวิถีไทย” โดยมีการจัดซุ้มร้านอาหารไทยโบราณที่มีรสชาติอร่อย จํานวนกว่า 30 ร้าน และเยี่ยมชมงานโซนที่ 2 ร้านค้าในพระบรมวงศานุวงศ์ ร้านสมาคมแม่บ้าน เหล่าทัพ ร้านสมาคมแม่บ้านมหาดไทย และร้านค้ารับเชิญ
ภายหลังการเยี่ยมชมงาน นายกรัฐมนตรีกล่าวให้สัมภาษณ์ว่า รู้สึกมีความสุข เพราะได้ย้อนกลับสู่อดีตที่มีความเป็นมายาวนาน จะเห็นว่าสถาบันพระมหากษัตริย์ได้ทําอะไรไว้มากมายกับแผ่นดินผืนนี้ เราต้องรักษาไว้ให้ได้ และงานนี้เป็นงานที่สมเด็จพระเจ้าอยู่หัวได้ทรงให้จัดขึ้น เพื่อให้คนไทยได้มีความสุข และสอดคล้องกับวันนี้เป็นวันวาเลนไทน์ เป็นวันแห่งความสุข ความรักอันบริสุทธิ์ที่เรามีให้ต่อกัน ที่ต้องเชื่อมต่อกันด้วยจากสถาบันชาติ ศาสน์ กษัตริย์ และลงมาสู่ประชาชน อยากให้พี่น้องประชาชนทุกคนมาเที่ยวงานอุ่นไอรัก คลายความหนาว ที่จะมีไปถึงเดือนหน้า อากาศอาจจะร้อนบ้างเย็นบ้างก็ขอให้มา แล้วจะภูมิใจในความเป็นไทย
และในโอกาสวันวาเลนไทน์ ผู้สื่อข่าวได้ถามนายกรัฐมนตรีให้อะไรภรรยาเป็นของขวัญ นายกรัฐมนตรีกล่าวว่า ความรักไม่มีวันสิ้นสุด มีแต่นับวันจะมากขึ้นเรื่อย ๆ ตามวันเวลา ไม่ใช่น้อยลง ๆ รักคน เราต้องรักทุกวันเหมือนรักประเทศไทย ที่ต้องรักทุกวัน
-----------------------------------------------------
รัฐบาลไทย-ข่าวทำเนียบรัฐบาล-นายกรัฐมนตรีสั่งการหน่วยงานที่เกี่ยวข้อง ลงพื้นที่กวาดล้าง หยุดขบวนการแพร่ระบาดยาเสพติดในพื้นที่
วันอังคารที่ 16 ตุลาคม 2561
นายกรัฐมนตรีสั่งการหน่วยงานที่เกี่ยวข้อง ลงพื้นที่กวาดล้าง หยุดขบวนการแพร่ระบาดยาเสพติดในพื้นที่
นายกรัฐมนตรีสั่งการหน่วยงานที่เกี่ยวข้อง ลงพื้นที่กวาดล้าง หยุดขบวนการแพร่ระบาดยาเสพติดในพื้นที่
วันนี้ (16 ตุลาคม 2561) เวลา 13.00 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีถึงการประกาศเจตนารมย์ปราบปรามยาเสพติดให้ได้โดยเร็ว อาจจะไม่ได้ 100 เปอร์เซ็น แต่ที่ผ่านมาฝ่ายความมั่นคงและหน่วยงานที่เกี่ยวข้องได้ดําเนินงานจับกุมมากขึ้น สามารถลดซัพพลายลงไปได้ ถือว่าเป็นการทําหน้าที่อย่างจริงจัง และให้ความสําคัญเกี่ยวกับขบวนการแพร่ระบาดยาเสพติดผู้ค้ารายย่อยในพื้นที่ เช่น โรงเรียน สถานศึกษา และโรงงานต่าง ๆ โดยได้สั่งการให้หน่วยงานที่เกี่ยวข้องลงพื้นที่ตรวจสอบกลุ่มเป้าหมายให้ครบระบบ ทั้งนี้ ได้มอบหมายให้รองนายกรัฐมนตรี (พลเอก ประวิตร วงษ์สุวรรณ) ทําการประชุมเพื่อบูรณาการทํางานในสัปดาห์หน้า เพื่อกวาดล้างเสพติดผ่านกระบวนการของกฎหมาย
---------------------------------------------
รัฐบาลไทย-ข่าวทำเนียบรัฐบาล-เอกอัครราชทูตญี่ปุ่นประจำประเทศไทยเข้าเยี่ยมคารวะพลอากาศเอก ประจิน จั่นตอง รองนายกรัฐมนตรี
วันพฤหัสบดีที่ 6 กรกฎาคม 2560
เอกอัครราชทูตญี่ปุ่นประจําประเทศไทยเข้าเยี่ยมคารวะพลอากาศเอก ประจิน จั่นตอง รองนายกรัฐมนตรี
เอกอัครราชทูตญี่ปุ่นประจําประเทศไทยเข้าเยี่ยมคารวะพลอากาศเอก ประจิน จั่นตอง รองนายกรัฐมนตรี
วันที่ (6 ก.ค. 2560) เวลา 14.30 น. นาย Shiro Sadoshima เอกอัครราชทูตญี่ปุ่นประจําประเทศไทย เข้าเยี่ยมคารวะ พลอากาศเอก ประจิน จั่นตอง รองนายกรัฐมนตรี ณ ห้องรับรอง 1 ตึกบัญชาการ 1 ทําเนียบรัฐบาล สรุปสาระสําคัญดังนี้
รองนายกรัฐมนตรีกล่าวต้อนรับเอกอัครราชทูตญี่ปุ่นฯ โดยเอกอัครราชทูตญี่ปุ่นฯ แสดงความขอบคุณที่รองนายกรัฐมนตรีสละเวลามาพบในวันนี้ ทั้งนี้ รองนายกรัฐมนตรีแสดงความขอบคุณเอกอัครราชทูตญี่ปุ่นฯ ที่ได้ช่วยอํานวยความสะดวกสําหรับการเยือนประเทศญี่ปุ่นของรองนายกรัฐมนตรี เมื่อเดือนเมษายนที่ผ่านมา (พ.ศ.2560) ซึ่งได้มีโอกาสหารือกับรัฐมนตรีว่าการกระทรวงเศรษฐกิจ การค้าและอุตสาหกรรมญี่ปุ่น และรัฐมนตรีว่าการกระทรวงที่ดิน โครงสร้างพื้นฐาน คมนาคมและการท่องเที่ยวญี่ปุ่น เกี่ยวกับความสัมพันธ์และความร่วมมือระหว่างไทย – ญี่ปุ่น โดยเฉพาะความร่วมมือด้านพลังงานและการคมนาคม ที่ญี่ปุ่นมีความเชี่ยวชาญอย่างมาก
ทั้งสองฝ่ายได้มีการหารือเกี่ยวกับความร่วมมือด้านพลังงาน โดยเอกอัครราชทูตญี่ปุ่นฯ เห็นว่าไทยมีความเหมาะสมที่จะนําเทคโนโลยีด้านพลังงานของญี่ปุ่น อาทิ Integrated Coal Gasification Combined Cycle (IGCC) มาใช้ในการพัฒนาอุตสาหกรรมพลังงานในประเทศไทยได้ อย่างไรก็ดี รองนายกรัฐมนตรีแสดงความชื่นชมเทคโนโลยีด้านพลังงานของญี่ปุ่น แต่การจะนําเทคโนโลยีใดๆ มาใช้ในไทย จําเป็นต้องพิจารณาความเหมาะสม โดยคํานึงถึงปัจจัยต่าง ๆ อาทิ ประสิทธิภาพในการผลิตไฟฟ้า ราคาต้นทุนของเทคโนโลยี รวมถึงค่าใช้จ่ายในการดูแลรักษาอุปกรณ์ต่าง ๆ จึงขอรับข้อมูลและรายละเอียดเพิ่มเติม และสามารถประสานงานกับกระทรวงพลังงานและการไฟฟ้าฝ่ายผลิตแห่งประเทศไทยได้
ในช่วงท้าย ทั้งสองฝ่ายยินดีกับการครบรอบ 130 ปีของการสถาปนาความสัมพันธ์ระหว่างทั้งสองประเทศ โดยรองนายกรัฐมนตรียืนยันที่จะสนับสนุนความสัมพันธ์และความร่วมมือระหว่างทั้งสองประเทศให้ใกล้ชิดมากยิ่งขึ้น
รัฐบาลไทย-ข่าวทำเนียบรัฐบาล-ขยายเวลามาตรการภาษีเพื่อการลงทุนในประเทศ
วันพุธที่ 25 มกราคม 2560
ขยายเวลามาตรการภาษีเพื่อการลงทุนในประเทศ
ตามที่คณะรัฐมนตรีได้มีมติเมื่อวันที่ 24 มกราคม 2560 เห็นชอบขยายเวลามาตรการภาษี เพื่อส่งเสริมการลงทุนในประเทศตามที่กระทรวงการคลังเสนอออกไปอีก 1 ปี ตั้งแต่วันที่ 1  มกราคม – 31 ธันวาคม  2560
ตามที่คณะรัฐมนตรีได้มีมติเมื่อวันที่ 24 มกราคม 2560 เห็นชอบขยายเวลามาตรการภาษี เพื่อส่งเสริมการลงทุนในประเทศตามที่กระทรวงการคลังเสนอออกไปอีก 1 ปี ตั้งแต่วันที่ 1 มกราคม – 31 ธันวาคม 2560 โดยมีการปรับเงื่อนไขบางส่วนในเรื่องของจํานวนการหักรายจ่ายจากเดิม 2 เท่า เหลือ 1.5 เท่า นั้น
นายสมชาย แสงรัตนมณีเดช รองอธิบดีกรมสรรพากร ในฐานะโฆษกกรมสรรพากร ชี้แจงว่า “มาตรการภาษีดังกล่าวเป็นการให้สิทธิประโยชน์ทางภาษีทํานองเดียวกับสิทธิประโยชน์ที่ได้ตามพระราชกฤษฎีกาฯ (ฉบับที่ 604) พ.ศ. 2559 ซึ่งเป็นมาตรการภาษีของเดิมที่สิ้นสุดไปแล้ว มาตรการภาษีนี้เป็นการยกเว้นภาษีเงินได้นิติบุคคลสําหรับรายจ่ายที่จ่ายไปเพื่อการลงทุนในทรัพย์สิน โดยให้หักรายจ่ายได้ 1.5 เท่า ให้แก่บริษัทที่มีการจ่ายเงินลงทุนในทรัพย์สินประเภท
- เครื่องจักร ส่วนประกอบ อุปกรณ์ เครื่องมือ เครื่องใช้ เครื่องตกแต่ง และเฟอร์นิเจอร์
- โปรแกรมคอมพิวเตอร์
- ยานพาหนะที่มิใช่รถยนต์นั่งไม่เกิน 10 ที่นั่ง
- อาคารถาวรแต่ไม่รวมที่ดินและที่อยู่อาศัย
ทรัพย์สินที่จะนํามาหักรายจ่าย 1.5 เท่าตามมาตรการภาษีนี้ จะต้องเป็น
- ทรัพย์สินใหม่ที่มีการจ่ายเงินลงทุนในปี 2560 และพร้อมใช้งานภายในวันที่ 31 ธันวาคม 2560 เว้นแต่เครื่องจักรและอาคารถาวรจะพร้อมใช้งานหลังวันที่ 31 ธันวาคม 2560 ก็ได้
- กรณีที่เป็นทรัพย์สินที่ได้ใช้สิทธิหักรายจ่าย 2 เท่าตามมาตรการภาษีของเดิมที่สิ้นสุดไปแล้วแต่ยังจ่ายเงินลงทุนไม่ครบถ้วนและมาจ่ายต่อในปี 2560 ก็ได้รับสิทธิหักรายจ่าย 1.5 เท่าตามมาตรการภาษีนี้ได้
ทั้งนี้ ต้องมีการจัดทําโครงการลงทุนและแผนการจ่ายเงินให้กรมสรรพากรทราบด้วย”
สําหรับผู้ที่มีข้อสงสัยสามารถสอบถามเพิ่มเติมได้ที่สํานักงานสรรพากรพื้นที่ทุกพื้นที่และศูนย์สารนิเทศสรรพากร โทร.1161
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง
รัฐบาลไทย-ข่าวทำเนียบรัฐบาล-ก.แรงงาน ขับเคลื่อนเซฟตี้ไทยแลนด์ ย้ำ ทุกฝ่ายตระหนักถึงความปลอดภัย ลดการสูญเสีย
วันศุกร์ที่ 28 เมษายน 2560
ก.แรงงาน ขับเคลื่อนเซฟตี้ไทยแลนด์ ย้ํา ทุกฝ่ายตระหนักถึงความปลอดภัย ลดการสูญเสีย
รองปลัดกระทรวงแรงงาน เปิดงาน “วันความปลอดภัยและอาชีวอนามัยสากลปี 2560” ทุกฝ่ายจึงต้องช่วยกันรณรงค์และสร้างความตระหนักรู้เรื่องความปลอดภัยให้เป็นวัฒนธรรม เพื่อลดการประสบอันตรายทั้งต่อตนเองและสังคม
นายบุญเลิศ ธีระตระกูล รองปลัดกระทรวงแรงงาน กล่าวในโอกาสเป็นประธานเปิดงาน “วันความปลอดภัยและอาชีวอนามัยสากลปี 2560” ณ ห้องประชุมชั้น 4 กรมสวัสดิการและคุ้มครองแรงงาน(ส่วนแยกตลิ่งชัน) ว่า การจัดงานความปลอดภัยและอาชีวอนามัยสากล ปี 2560 เป็นการจัดงานเช่นเดียวกับประเทศสมาชิกองค์การแรงงานระหว่างประเทศทั่วโลก เพื่อแสดงออกถึงความมุ่งมั่นและความพร้อมที่จะขับเคลื่อนการดําเนินงานในการยกระดับมาตรฐานงานด้านความปลอดภัยและอาชีวอนามัยของประเทศไทยสู่ระดับสากล ประเทศไทยได้ให้สัตยาบันอนุสัญญาองค์การแรงงานระหว่างประเทศฉบับที่ 187 ว่าด้วยกรอบเชิงส่งเสริมการดําเนินงานความปลอดภัยและอาชีวอนามัย พ.ศ.2549 ซึ่งมีผลบังคับใช้ในวันที่ 24 มีนาคม 2560 นับจากวันที่ให้สัตยาบันเมื่อวันที่ 23 มีนาคม 2559 ณ นครเจนีวา สมาพันธรัฐสวิส ประเทศไทยได้แสดงถึงความมุ่งมั่นด้านความปลอดภัยของแรงงานไทย โดยประกาศใช้แผนแม่บทความปลอดภัยอาชีวอนามัยและสภาพแวดล้อมในการทํางานแห่งชาติ ฉบับที่ 2 (พ.ศ.2560 -2564) และ ประกาศระเบียบวาระแห่งชาติ “แรงงานปลอดภัยและสุขภาพอนามัยดี” ระยะที่ 2 (พ.ศ.2560 - 2569) และสิ่งสําคัญคือ รัฐบาลกําหนดนโยบาย “Safety Thailand” เพื่อให้กระทรวงต่างๆ ที่เกี่ยวข้องบูรณาการงานความปลอดภัยและอาชีวอนามัยร่วมกันเพื่อให้บรรลุผลอย่างเป็นรูปธรรม
นายบุญเลิศ กล่าวต่อว่า การจัดงานวันความปลอดภัยและอาชีวอนามัยสากลในปีนี้ ภายใต้กรอบแนวคิด“เพิ่มประสิทธิภาพการจัดเก็บและการใช้ข้อมูลด้านความปลอดภัยและอาชีวอนามัย: สร้างความเข้มแข็งของรากฐานวัฒนธรรมการป้องกัน”ซึ่งการสร้างฐานข้อมูลและการจัดเก็บข้อมูลที่ถูกต้องจะเป็นหัวใจสําคัญในการพัฒนางานด้านความปลอดภัยและอาชีวอนามัยของประเทศไทยในอนาคตได้เป็นอย่างดี โดยในระยะสั้นนั้นเริ่มจากภาครัฐและถ่ายทอดไปสู่ภาคเอกชนในระยะยาวซึ่งสอดคล้องกับนโยบาย Thailand 4.0 ของรัฐบาลที่ต้องการพัฒนาประเทศโดยใช้นวัตกรรมและเทคโนโลยีเพื่อเพิ่มประสิทธิภาพในการทํางาน
“ในบ้านเมืองเรายังไม่ให้ความสําคัญในเรื่องความปลอดภัยเท่าที่ควร ซึ่งทําให้เกิดการสูญเสียอยู่บ่อยครั้ง ทุกฝ่ายจึงต้องช่วยกันรณรงค์และสร้างความตระหนักรู้เรื่องความปลอดภัยให้เป็นวัฒนธรรมเพื่อลดการประสบอันตรายทั้งต่อตนเองและสังคม” นายบุญเลิศ กล่าว
------------------------------------------
กองเผยแพร่และประชาสัมพันธ์/
ชนินทร เพ็ชรทับ - ข่าว/
ชวลิต พลอยศรีสุข – ภาพ/
กลุ่มงานประชาสัมพันธ์ กรมสวัสดิการและคุ้มครองแรงงาน - ข้อมูล/
28 เมษายน 2560
รัฐบาลไทย-ข่าวทำเนียบรัฐบาล-รมต.อุตตม นำคณะนักธุรกิจจากสาธารณรัฐประชาชนจีน เข้าพบนายกรัฐมนตรี
วันพุธที่ 30 พฤษภาคม 2561
รมต.อุตตม นําคณะนักธุรกิจจากสาธารณรัฐประชาชนจีน เข้าพบนายกรัฐมนตรี
รมต.อุตตม นําคณะนักธุรกิจจากสาธารณรัฐประชาชนจีน เข้าพบนายกรัฐมนตรี
วันนี้ (30 พ.ค. 61) นายอุตตม สาวนายน รัฐมนตรีว่าการกระทรวงอุตสาหกรรม นําคณะนักธุรกิจจากสมาคมการค้า Air Business College จากสาธารณรัฐประชาชนจีน นําโดย นาย Zhao Tao ประธานสมาคมฯ เข้าพบนายกรัฐมนตรี ณ ห้องสีม่วง ตึกไทยคู่ฟ้า ทําเนียบรัฐบาล
โดยสมาคมการค้า Air Business College เป็นสมาคมการค้าชั้นนําจากสาธารณรัฐประชาชนจีน มีสมาชิกเป็นนักธุรกิจระดับแนวหน้าของสาธารณรัฐประชาชนจีน กว่า 600 คน ซึ่งมีความสนใจลงทุนในพื้นที่เขตพัฒนาพิเศษภาคตะวันออกของประเทศไทย
ทั้งนี้ ในช่วงเช้า รัฐมนตรีว่าการกระทรวงอุตสาหกรรม ได้เข้าร่วมหารือกับคณะนักธุรกิจ จากสมาคม Air Business College จากสาธารณรัฐประชาชนจีน ในโอกาสเยือนประเทศไทย ณ โรงแรมแชงกรี-ลา กรุงเทพฯ
รัฐบาลไทย-ข่าวทำเนียบรัฐบาล-“ฟิทช์เรทติ้งส์” จัดอันดับเครดิต SME Development Bank ระดับ “AAA” สูงสุดภายในประเทศ
วันอังคารที่ 21 พฤศจิกายน 2560
“ฟิทช์เรทติ้งส์” จัดอันดับเครดิต SME Development Bank ระดับ “AAA” สูงสุดภายในประเทศ
“ฟิทช์เรทติ้งส์” ประกาศจัดอันดับเครดิต SME Development Bankอยู่ที่ “AAA”ถือเป็นอันดับเครดิตสูงสุดภายในประเทศ ต่อเนื่องเป็นปีที่ 3  สะท้อนความมีเสถียรภาพ และความสําคัญเชิงนโยบายของรัฐบาล เชื่อจ่อออกจากแผนฟื้นฟูเร็วๆ นี้  ด้าน “มงคล” ชี้ผลจากบทบาทพัฒน
รายงานข่าวจากธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว. หรือSME Development Bank) เปิดเผยว่า บริษัท ฟิทช์เรทติ้งส์ (ประเทศไทย) จํากัด ประกาศอันดับเครดิตภายในประเทศระยะยาวของ ธพว. ให้อยู่อันดับเครดิตที่ ‘AAA (tha)’ นับเป็นอันดับเครดิตสูงที่สุดสําหรับอันดับเครดิตภายในประเทศ สะท้อนมุมมองของฟิทช์ว่า ธพว.มีบทบาทสําคัญในเชิงนโยบายต่อรัฐบาลตามที่ได้มีการกําหนดไว้ในพระราชบัญญัติจัดตั้งธนาคารตามกฎหมายให้เป็นสถาบันการเงินเฉพาะกิจเพื่อการพัฒนาเอสเอ็มอี นอกจากนั้น อันดับเครดิตดังกล่าวยังแสดงถึงความเป็นไปได้สูงที่ ธพว.จะได้รับการสนับสนุนจากรัฐบาลอย่างต่อเนื่อง เนื่องจากรัฐบาลเป็นผู้ถือหุ้นใหญ่
แม้ ธพว.ยังอยู่ในระหว่างการปรับโครงสร้างองค์กรซึ่งเป็นส่วนหนึ่งของแผนฟื้นฟูกิจการ ทว่า ด้วยคุณภาพสินทรัพย์และผลการดําเนินงานปรับตัวดีขึ้นตามแผนฟื้นฟูกิจการ รวมถึงฐานะทางการเงินโดยรวม อีกทั้ง ยังคงได้รับประโยชน์จากการผ่อนผันในด้านเกณฑ์การกํากับดูแลจนกว่าจะออกจากแผนฟื้นฟูกิจการ ฟิทช์จึงเชื่อว่า ธพว.จะสามารถออกจากแผนฟื้นฟูได้ในอีกไม่นาน
ด้านนายมงคล ลีลาธรรม กรรมการผู้จัดการ SME Development Bank กล่าวว่า ธพว.ได้รับการจัดอันดับเครดิตที่ ‘AAA (tha)’ ต่อเนื่องเป็นปีที่ 3 สะท้อนให้เห็นถึงความมีเสถียรภาพเครดิตของธนาคาร และแสดงถึงความก้าวหน้าในการดําเนินตามแผนฟื้นฟูของคณะกรรมการนโยบายกํากับดูแลรัฐวิสาหกิจ (คนร.) เป็นไปตามเป้าหมาย
สอดคล้องกับเมื่อเร็วๆนี้ ธพว. ได้รับ 92.07 คะแนน จากการประเมินคุณธรรมและความโปร่งใสในการดําเนินงาน ประจําปี 2560 ของสํานักงานคณะกรรมการป้องกันและปราบปรามการทุจริตแห่งชาติ (ป.ป.ช.) ซึ่งคะแนนดังกล่าวอยู่ในเกณฑ์ระดับสูงสุด และอยู่ลําดับที่ 10 จากรัฐวิสาหกิจทั้งหมด 54แห่งที่ถูกประเมิน รวมถึงเพิ่มขึ้นจากปีก่อน (2559) ได้รับ 89.55 คะแนน ลําดับที่ 13 บ่งบอกว่า ธนาคารยึดหลักธรรมาภิบาลในการปฏิบัติงาน มีพัฒนาการด้านคุณธรรมและความโปร่งใสต่อเนื่อง
ข้อมูลเพิ่มเติมติดต่อ : นางอุบลรัตน์ ค่าแพง ปฏิบัติหน้าที่ผู้อํานวยการฝ่ายส่งเสริมการตลาด ลูกค้าสัมพันธ์และกิจกรรมเพื่อสังคม โทร. 085-980-7861,02-265-4404
รัฐบาลไทย-ข่าวทำเนียบรัฐบาล-รมว.เฉลิมชัย มอบสัญญาโค หญ้าแห้ง พันธุ์สัตว์ปีก และถุงยังชีพ แก่เกษตรกรในพื้นที่จังหวัดนครศรีธรรมราช
วันศุกร์ที่ 14 สิงหาคม 2563
รมว.เฉลิมชัย มอบสัญญาโค หญ้าแห้ง พันธุ์สัตว์ปีก และถุงยังชีพ แก่เกษตรกรในพื้นที่จังหวัดนครศรีธรรมราช
รมว.เฉลิมชัย มอบสัญญาโค หญ้าแห้ง พันธุ์สัตว์ปีก และถุงยังชีพ แก่เกษตรกรในพื้นที่จังหวัดนครศรีธรรมราช
รมว.เฉลิมชัย มอบสัญญาโค หญ้าแห้ง พันธุ์สัตว์ปีก และถุงยังชีพ แก่เกษตรกรในพื้นที่จังหวัดนครศรีธรรมราช
นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เป็นประธานมอบสัญญาโค ตามโครงการ "ธนาคารโค-กระบือเพื่อเกษตรกร ตามพระราชดําริ" (ธ.ค.ก.) ณ บริเวณสํานักงานการยางแห่งประเทศไทย เขตภาคใต้ตอนกลาง อ.ช้างกลาง จ.นครศรีธรรมราช เพื่อช่วยให้เกษตรกรที่ยากจนทั่วประเทศได้มีโค-กระบือ ไว้ใช้แรงงานและเพิ่มผลผลิตทางการเกษตร อีกทั้งยังเป็นการช่วยให้เกษตรกรมีรายได้เพิ่มขึ้น โดยภายในงานได้มีการมอบสัญญาโค จํานวน 27 ตัว พร้อมด้วยมอบหญ้าแห้ง 200 ฟ่อน พันธุ์สัตว์ปีกซึ่งเป็นไก่พื้นเมือง (ไก่ศรีวิชัย) อัตลักษณ์ของจังหวัดนครศรีธรรมราชจํานวน 150 ตัว และถุงยังชีพจํานวน 100 ชุดแก่ผู้แทนกลุ่มเกษตรกร นอกจากนี้ ยังได้เยี่ยมชมการผ่าตัดทําหมันสัตว์ และเยี่ยมชมนิทรรศการสร้างความรับรู้แก่เกษตรกรผู้เลี้ยงสัตว์ด้วย
ทั้งนี้ จังหวัดนครศรีธรรมราชเป็นจังหวัดที่มีเกษตรกรผู้เลี้ยงสัตว์เป็นจํานวนมาก ถึง 99,622 ครัวเรือน กระจายอยู่ในพื้นที่ 23 อําเภอ มีการเลี้ยงโคเนื้อถึง 214,998 ตัว สุกร 338,916 ตัว ไก่ 6,782,208 ตัว เป็ด 711,957 ตัว แพะ 44,219 ตัว สามารถสร้างมูลค่าเพิ่มให้จังหวัดนครศรีธรรมราชปีละหลายหมื่นล้านบาท